লেগ্স-ল্দান-র্দো-র্জে

লেগ্স-ল্দান-র্দো-র্জে (ওয়াইলি: legs ldan rdo rje) (১৪৫২-১৫৬৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন। লেগ্স-ল্দান-র্দো-র্জে ১৪৫২ খ্রিষ্টাব্দে তিব্বতের ম্ঙ্গা'-রিস (ওয়াইলি: mnga' ris) অঞ্চলের গ্লো-বো (ওয়াইলি: glo bo) নামক শহরে জন্মগ্রহণ করেন। তার পিতার নাম ছিল 'জাম-দ্ব্যাংস-রিন-ছেন-র্গ্যাল-ম্ত্শান (ওয়াইলি: 'jam dbyangs rin chen rgyal mtshan) এবং মাতার নাম ছিল খ্রোম-পা-র্গ্যান (ওয়াইলি: khrom pa rgyan)। তার সাতজন ভ্রাতার মধ্যে উল্লেখযোগ্য ছিলেন ম্ঙ্গা'-রিস-পান-ছেন-পে-মা-দ্বাং-র্গ্যাল (ওয়াইলি: mnga' ris paN chen pe ma dbang rgyal) যিনি একজন বিখ্যাত গ্তের-স্তোন ছিলেন। লেগ্স-ল্দান-র্দো-র্জে শৈশবে তার মাতার কাছে শিক্ষালাভ করেন। তিনি তার পিতার নিকট গুহ্যগর্ভতন্ত্র সহ বেশ কিছু তন্ত্র সম্বন্ধে অধ্যয়ন করেন। এরপর তিনি তার ভ্রাতা ম্ঙ্গা'-রিস-পান-ছেন-পে-মা-দ্বাং-র্গ্যালকে সঙ্গে নিয়ে মধ্য তিব্বতের বিস্তীর্ণ অঞ্চলে যাত্রা করে বিভিন্ন সম্প্রদায়ের পন্ডিতের নিকট শিক্ষালাভ করেন। এই সময় তার উল্লেখযোগ্য শিক্ষক ছিলেন নাম-ম্খা'-শেস-রাব (ওয়াইলি: nam mkha' shes rab), সাংস-র্গ্যাস-স্ক্যাব্স-পা (ওয়াইলি: sangs rgyas skyabs pa), রাব-'ব্যাম্স-পা-দ্কোন-ম্ছোগ-ব্সাম-গ্রুব (ওয়াইলি: rab 'byams pa dkon mchog bsam grub) প্রভৃতি। তারা দুইজনে মিলে ব্সাম-য়াস বৌদ্ধবিহারে থাকাকালীন এ-বাম-ল্চোগ-স্গার (ওয়াইলি: e waM lcog sgar) নামক একটি তান্ত্রিক সম্প্রদায়ের প্রতিষ্ঠা করেন। এরপর তারা নেপাল যাত্রা করে কাঠমান্ডু শহরের নিকটে য়াং-লা-শোদ (ওয়াইলি: yang la shod) নামক গুহায় রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান নামক বিখ্যাত গ্তের-স্তোনের শিষ্য শাক্য জাংপোর নিকট ব্যাং-গ্তের (ওয়াইলি: byang gter) বা উত্তর দিকের সম্পদ সম্বন্ধে অধ্যয়ন করেন। শাক্য জাংপো তাকে রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শানের পুনর্জন্ম রূপে চিহ্নিত করেন। এরপর বেশ কয়েক বছর সাধনার পর তিনি স্তেং-ছেন-ম্খান-পো (ওয়াইলি: steng chen mkhan po) নামক পন্ডিতের নিকট মার্গফল ও বজ্রমালতন্ত্র সম্বন্ধে অধ্যয়ন করেন। তিনি স্তাগ-ত্শাং (ওয়াইলি: stag tshang) নামক স্থানে অবস্থিত একটি গুহা থেকে র্তা-ম্গ্রিন-স্রোগ-'ফ্রোগ-দ্রেগ্স-পা-জিল-ঙ্গোন (ওয়াইলি: rta mgrin srog 'phrog dregs pa zil ngon) নামক হয়গ্রীব সাধনপদ্ধতির ওপর একখানি গ্রন্থ আবিষ্কার করেন। এরপর তিনি স্তোদ-লুং (ওয়াইলি: stod lung) নামক স্থানে র্দ্জোগ্স-ছেন-স্ন্যিং-পো-ব্স্দুস-পা (ওয়াইলি: rdzogs chen snying po bsdus pa) নামক অতিযোগ তত্ত্বের ওপর একটি গ্রন্থ এবং ফ্যাগ-ছেন-সেম্স-ক্যি-মে-লোং (ওয়াইলি: phyag chen sems kyi me long) নামক মহামুদ্রা তত্ত্বের ওপর একটি গ্রন্থ আবিষ্কার করেন। এছাড়া তিনি 'ত্শো-র্গ্যাল-ফুগ (ওয়াইলি: 'tsho rgyal phug) নামক স্থানে গ্নাস-ব্দাগ-স্ক্যিন-ম্থিং-মা'ই-স্গ্রুব-স্কোর (ওয়াইলি: gnas bdag skyin mthing ma'i sgrub skor) নামক গ্রন্থ এবং ব্ক্রা-ব্জাং (ওয়াইলি: bkra bzang) নামক স্থানে অবস্থিত র্নাম-'জোম্স (ওয়াইলি: rnam 'joms) মন্দিরে ব্কা'-ব্র্গ্যাদ-রাং-শার-গি-ছা-লাগ (ওয়াইলি: bka' brgyad rang shar gi cha lag) নামক গ্রন্থ আবিষ্কার করেন। লেগ্স-ল্দান-র্দো-র্জের সর্বাপেক্ষা উল্লেখযোগ্য শিষ্য ছিলেন ব্ক্রা-শিস-স্তোব্স-র্গ্যাল (ওয়াইলি: bkra shis stobs rgyal), যাকে তিনি তার ভ্রাতা ম্ঙ্গা'-রিস-পান-ছেন-পে-মা-দ্বাং-র্গ্যালর পুনর্জন্ম রূপে চিহ্নিত করেছিলেন। তার অন্যান্য উল্লেখযোগ্য শিষ্য ছিলেন তার পুত্র পে-মা-ছোস-র্গ্যাল (ওয়াইলি: pe ma chos rgyal), কুন-ম্খ্যেন-পে-মা-দ্কার-পো নামক চতুর্থ র্গ্যাল-দ্বাং-'ব্রুগ-পা, গাস-গ্সার-'জাম-দ্ব্যাংস-ম্খ্যেন-ব্র্ত্সে'ই-দ্বাং-ফ্যুগ (ওয়াইলি: gas gsar 'jam dbyangs mkhyen brtse'i dbang phyug) নামক ঝ্বা-লু বৌদ্ধবিহারের প্রধান, নাম-ম্খা'-ব্র্গ্যা-স্ব্যিন (ওয়াইলি: nam mkha' brgya sbyin) নামক দ্বিতীয় য়োল-মো-স্প্রুল-স্কু (ওয়াইলি: yol mo sprul sku) প্রভৃতি। Einhorn, Harry (2013-05)। "Ngari Paṇchen Pema Wanggyel"। The Treasury of Lives: Biographies of Himalayan Religious Masters। সংগ্রহের তারিখ 2014-05-12।  এখানে তারিখের মান পরীক্ষা করুন: |তারিখ= (সাহায্য) Chhosphel, Samten (2013-05)। "The Second Dorje Drak Rigdzin, Lekden Dorje"। The Treasury of Lives: Biographies of Himalayan Religious Masters। সংগ্রহের তারিখ 2014-05-13।  এখানে তারিখের মান পরীক্ষা করুন: |তারিখ= (সাহায্য)